Kes COVID-19 di Sukan Olimpik Musim Panas 2020

Kes COVID-19 di Sukan Olimpik Musim Panas 2020 yang diadakan di Tokyo, Jepun, ialah sebahagian dari kluster penularan SARS-CoV-2 dalam pandemik COVID-19 di Jepun yang bermula di Kampung Olimpik Tokyo 2020 pada Julai 2021 sebelum upacara pembukaan Sukan Olimpik Musim Panas 2020 pada 23 Julai 2021. Sukan Olimpik telah tamat pada 8 Ogos 2021 sebelum pembukaan Sukan Paralimpik 2020 pada 24 Ogos 2021. Sukan Paralimpik pula tamat pada 5 September 2021.

Terdapat 788 kes yang dikesan dan dilaporkan oleh Jawatankuasa Pengelola Tokyo 2020 antara 1 Julai dan 8 September 2021, dengan 66 kes tambahan dikesan dalam kalangan kakitangan temasya sebelum tarikh tersebut (tarikh permulaan pencacatan tidak diketahui).  Bilangan kes yang tinggi telah menimbul kekhuatiran sebelum temasya tersebut bermula. Gelembung biosekuriti yang mengelilingi Kampung Olimpik telah dikatakan "pecah" selepas kes pertama berlaku dalamnya pada tengah Julai.

Garis masa kes positif 

Kes pertama telah dilaporkan pada 2 Julai apabila Jawatankuasa Pengelola Tokyo melaporkan bahawa dua warganegara Jepun yang bekerja dalam Kampung Olimpik telah diuji positif. Kes positif pertama dalam kalangan atlet dilaporkan pada 15 Julai. Tiga pemain bola sepak Afrika Selatan telah diuji positif beberapa hari sebelum upacara pembukaan berlangsung.  Ryu Seung-min, seorang bekas atlet Olimpik dan ahli Jawatankuasa Olimpik Antarabangsa dari Korea Selatan telah diuji positif semasa tiba di Tokyo pada 18 Julai. Seorang atlet gimnastik Amerika dan seorang pemain bola tampar berbangsa Czech diuji positif pada 20 Julai.

Nota

Rujukan 

Pandemik COVID-19 di Jepun